Rammi úr Hvítum , hvítum degi eftir Hlyn Pálmason ( Mynd : Join Motion Pictures ) . Íslenskar kvikmyndir hlutu alls 33 alþjóðleg verðlaun á árinu 2019 . Hæst bera verðlaun til handa Ingvari E. Sigurðssyni fyrir Hvítan , hvítan dag í Cannes ( Critics ’ Week ) og aðalverðlaun dómnefndar unga fólksins í Locarno fyrir Bergmál Rúnars Rúnarssonar . Verðlaunin voru 69 árið 2018 , 79 árið 2017 og 71 árið 2016 . 2015 voru verðlaun alls 102 , 2014 voru þau 34 og 33 2013 . Alls fengu 7 bíómyndir , 2 heimildamyndir og 1 stuttmynd verðlaun 2019 . Hvítur , hvítur dagur hlaut flest verðlaun eða 12 talsins . Verðlaun til íslenskra kvikmynda á árinu ( miðað er við alþjóðlegar hátíðir , óháð staðsetningu ) Sjá má allar fréttir um verðlaun til íslenskra kvikmynda hér ( hvar , hvenær , hverskonar verðlaun ) . Hér að neðan er að finna samantekt á verðlaununum . Hlaut aðalverðlaun dómnefndar unga fólksins á kvikmyndahátíðinni í Locarno í Sviss , 7. – 17. ágúst . Rúnar Rúnarsson hlaut verðlaun fyrir bestu leikstjórn í aðalkeppni ( Ribera del Duero ) á alþjóðlegu kvikmyndahátíðinni Seminci í Valladolid á Spáni , 19. – 26. október . Vann til Interfilm kirkjuverðlaunanna á á Norrænum kvikmyndadögum í Lübeck í Þýskalandi , 29. október – 3. nóvember . Kjartan Sveinsson vann til tónskáldaverðlaunanna á alþjóðlegu kvikmyndahátíðinni í Les Arcs fyrir tónlist sína í Bergmál . Hátíðin fór fram dagana 14. – 21. desember í Frakklandi .